טריגונים אלה ניזונים לצד הקרקעית מטרף חולף קטן כמו דגים, רכיכות או סרטנים והצעירים יאכלו פלנקטון וחרקי מים עד הבגרות. כמו רוב הטריגונים הוא משריץ כ-19 צאצאים בשנה.
רונלד אראוחו
רונלד פדריקו אראוחו דה סילבה (בספרדית: Ronald Federico Araújo da Silva; נולד ב-7 במרץ 1999 בריברה שבאורוגוואי) הוא כדורגלן אורוגוואי המשחק בעמדת הבלם, בקבוצה ברצלונה ובנבחרת אורוגוואי. מכונה "הבופאלו".
קריירת מועדונים.
רנטינטאס.
אראוחו שנולד בריברה לאם ברזילאית, הצטרף לרנטינטאס ממעדון עיר הולדתו. הוא ערך את הופעת הבכורה שלו בבוגרים ב-24 בספטמבר 2016, כשנכנס כמחלי, מאוחר בניצחון חוץ שלך 1-0 נגד טקוארמבו
אראוחו הבקיע את שער הבוגרות הראשון שלו ב-9 בדצמבר 2016, ובישל את שער השוויון בתיקו 2-2 ביתי מול מרכז אספניול. הוא הפך לפותח קבוע במהלך עונת 2017, וכבש שלושער בניצחון חוץ 3–2 על וילה אספניולה ב-17 ביוני של אותה שנה.
בוסטון ריבר.
ב-28 ביולי 2017, אראוג'ו הצטרף לבוסטון ריבר. הוא ערך את הופעת הבכורה שלו ב-18 בספטמבר, והחליף את מקסימיליאנו סיגלס באיחור לניצחון הביתי 1–0 על אל טנקה סיסלי.
ברצלונה.
ב-29 באוגוסט 2018, אראוחו חתם על חוזה לחמש שנים עם ברצלונה תמורת תשלום של 1.7 מיליון יורו, בתוספת 3.5 מיליון יורו במשתנים; הוא הוצב בתחילה למילואים ב- ליגה השלישית בספרד. בעונתו הראשונה במועדון שיחק אראוחו בברצלונה אתלטיק, קבוצת המילואים של ברצלונה, המשחקת בליגה הספרדית השלישית, וערך 22 הופעות ליגה בהן הבקיע שלושה שערים. את עונת 2019/20 החל אראוחו בברצלונה ב', עד שב-6 באוקטובר 2019 ערך את הופעת הבכורה שלו בקבוצה הראשונה של המועדון, כשנכנס כמחליף בדקה ה-73 והורחק בכרטיס אדום בדקה ה-87 בניצחון 0–4 על סביליה
לעונת 2020–21, אראוחו הועלה לסגל הראשי, לאחר שקיבל את החולצה מספר 4, שלבש בעבר על ידי איבן ראקיטיץ'. ב-19 בדצמבר 2020, הוא כבש את שער הליגה הראשון שלו עבור ברצלונה בתיקו 2-2 ביתי מול ולנסיה.
ב-20 במרץ 2022, אראוחו כבש את שערו הראשון באל קלאסיקו, כשהבקיע גול מקרן של אוסמן דמבלה בניצחון חוץ 4-0 מול מוליכת הליגה ריאל מדריד בסנטיאגו ברנבאו.
ב-26 באפריל האריך את חוזהו עד 2026 עם סעיף שחרור של מיליארד דולר.
קריירה בינלאומית.
לאחר שייצג את אורוגוואי בנבחרת מתחת לגיל 18 ועד גיל 20, אראוחו קיבל את ההזמנה הראשונה שלו לקבוצה הבוגרת ב-5 באוקטובר 2020, לשני משחקי מוקדמות מונדיאל 2022 נגד צ'ילה ואקוודור. הוא ערך את הופעת הבכורה הבינלאומית המלאה שלו שמונה ימים לאחר מכן, החל בהפסד 2–4 מול האחרון.
ביוני 2021, אראוחו נכלל בסגל ה-26 האחרון של אורוגוואי לקופה אמריקה 2021 בברזיל.
ז'אן-פייר אבל-רמיזא
ז'אן-פייר אבל-רמיזא (או רמוזא) (בצרפתית: Jean-Pierre Abel-Rémusat; 5 בספטמבר 1788 פריז - 3 ביוני 1832 פריז) היה מזרחן וספרן צרפתי, מראשוני הסינולוגים והיפנולוגים במערב. אבל-רמיזא כיהן כפרופסור הראשון לסינית בקולז' דה פראנס. היה רופא בהכשרתו ובתחום הבלשנות והתרבות הסינית היה אוטודידקט.
ביוגרפיה.
רמיזא נולד בפריז בשנת 1788.
למד רפואה ובשנת 1813 סיים את הדוקטורט לרפואה. תוך כדי לימודי הרפואה גילה רמיזא באוסף אב המנזר טרסאן ספר לימוד סיני לצמחים ורותק על ידי הקריאה בו. החליט ללמוד לבד סינית מהמילון המסורתי הסיני "ג'נגדזיטונג" מן המאה ה-17 והקדיש לכך לחמש שנים רצופות עד שנת 1811.
באותה שנה היה כבר מסוגל לכתוב מסה על השפה והספרות הסינית - Essai sur la langue et la littérature chinoise. כמו כן חיבר מאמר על השפות הזרות בקרב הסינים שעורר את תשומת לבו של הבלשן והמזרחן סילבסטר דה סאסי שפרש עליו את חסותו.
ב-1813 פרסם רמיזא מסה בלטינית על סימני הכתב הסיני ועל הסינית הקלאסית - Utrum Lingua Sinica sit vere monosyllabica? Disputatio philologica, in qua de Grammatica Sinica obiter agiture"
פרסומיו הראשונים של רמיזא זיכו אותו בהערכה רבה בקהילה האקדמית בפריז. ב-25 בנובמבר 1814 נוצרה עבורו קתדרה מיוחדת לסינית בקולז' דה פראנס. תאריך זה, או לחליפין יום הרצאתו הראשונה של רמיזא במסגרת הקורס לסינית נחשבים ליום הולדת מדע הסינולוגיה האקדמי.
בשיעוריו התמקד רמיזא בדקדוק ובחקר טקסטים קלאסיים כמו הקלאסיקה של המסמכים, הדאו דה ג'ינג, האסטלה הנסטורית "שיאן" והמהדורות הסיניות והמנצ'וריות של הסיפורים על חיי קונפוציוס.
שיעוריו פורסמו בשנת 1822 בספר לפי דגם ספר הדקדוק הוותיק של ז'וזף דה פרמאר, כשכותרתו הייתה "יסודות הדקדוק הסיני או העקרונות הכלליים של קו-וון או הסגנון העתיק, ושל גואן-הואה או השפה השגורה באימפריה הסינית". (Élémens de la grammaire chinoise, ou Principes généraux du Kou-wen ou style antique, et du Kouan-hou, c'est-à-dire, de la language commune généralement usitée dans l'empire chinois ).
ספר זה היווה חיבור מדעי ראשון על השפה הסינית באירופה. מאוחר יותר העריך אותו אנרי מספרו בתור הספר הראשון שבו הוצג הדקדוק באופן מבודד על מנת לתת תמונה נאמנה לרוחה של השפה הסינית, ולא רק כתרגיל תרגום שבו היו מודגשים יתר על מידה הדפוסים הדקדוקיים של השפות האירופיות.
בשנת 1818 הפך רמיזא לעורך ה-Journal des savants ("עיתון המדענים") וב-1822 ייסד את החברה לחקר אסיה (Société asiatique) בפריז והיה למנהלה הראשון.
ב-1826 פרסם רמיזא את תרגומו את הרומן הסיני "שתי הדודניות" (יו ג'יאו לי) אחד הרומנים הסינים הראשונים שהגיעו לאירופה ושנקרא בסקרנות על ידי אנשי רוח רבים, כמו גתה שמאז שאף לקרוא כל יצירה סינית שתורגמה, תומאס קרלייל, סטנדל, ראלף וולדו אמרסון ואחרים.
בסביבות שנת 1830 נתבקש רמיזא לערוך רשימת כל אוסף הסיני שבספרייה המלכותית הצרפתית. באותה תקופה הגיע להחלטה לתרגם קטעים ביביליוגרפיים של ספר התיעוד הסיני "ונשיאן טונגקאו " מן המאה ה-14 על מנת לעזור למלומדים האירופים במחקר התרבות הסינית. ב-1832 השלים את הכרך הראשו אולם בימי מגפת הכולרה חלה במחלה זו ונפטר לפני הבאת הספר לדפוס.
אבל-רמיזא הובא לקבורה יחד עם אשתו, ז'ני לקאמי, בת של ראש העיר לשעבר של פריז, ז'אן לקאמי, באתר קבורה על יד כנסיית סן פארז'ו ביישוב סן פארז'ו-פונטיירי במחוז סן-א-מארן. .
מחקרים בתחום הסינולוגיה.
אבל-רמיזא סבר שבסינית היחסים הדקדוקיים מתרגמים למיקום המלים במשפט ולא היסס לטעון שקיימת הטיה סינית. בהתכבותו עם וילהלם פון הומבולדט הסביר אבל-רמיזא שהסינית אינה מביעה אלא את היחסים ההכרחיים באופן מוחלט להבנה. לדעתו השכל של הבן השיח הוא זה שמכניס את היחסים שהשפה לבדה אינה מבטאת.
הומבולדט קיבל לבסוף את הדעה הזאת.
בתחום חקר יפן.
אבל-רמיזא התעניין גם ביפן ובשפה היפנית. בשנת 1820 ערך אחרי מות המחבר את ספרו של היפנולוג ההולנדי איזאק טיצינג על היסטורייה של יפן "תזכירים וקוריוזים על השושלת השלטת של הג'וגון".
חייו הפרטיים.
לאבל-רמיזא לא היו ילדים. אחרי מותו, אלמנתו 'ז'ני התחתנה עם פיליפ, ברון אלה (Hallez), גנרל במשמר הלאומי של פריז ונציג בפרלמנט
פרסים ואותות הוקרה.
פרסומים.
(מחקר על השפות הטטריות או תזכירים על נקודות שונות בדקדוק ובספרות של מנצ'ורים, המונגולים, האויגורים והטיבטים
תרגום של הרומן "יו ג'יאו לי" - שתי הדודניות, רומן סיני
(הערות על שלושה תזכירים של דה גין, הכלולות בכרך י"א של אוסף האקדמיה לכתבים ולספרות, והמתייחסים לדת השאמאנית)
("פו גוו ג'י" או "דיווח על הממלכות הבודהיסטיות":מסע לטרטריה, לאפגניסטן ובהודו, שנערך בסוף המאה הרביעית על ידי שי פה ֹשֹיין, בתרגום מסינית והערות על ידי אבל רמיזא. עבודה שפורסמה אחרי מותו. ,רוויזיה, השלמה והרחבה בהארות חדשות על ידי האדונים יוליוס קלפרוט ודה לאנדרס)
התכתבות עם וילהלם פון הומבולדט)
(מכתבים מאלפים ומסקרנים על השפה הסינית" (1831-1821) - מהדורה חדשה מאת ז'אן רוסו ודני טואר.
(תזכירים וקוריוזים על השושלת השולטת של הג'וגונים, השליטים של יפן, עם תיאור החגים והטקסים שנצפו בעונות שונות שלהשנה בחצרם של נסיכים אלה, ונספח הכולל פרטים על שירת היפנים, שיטתם לחלק את השנה, וכו', הספר מלווה בלוחות חרוטים וצבועים, שנלקחו מהמקורות היפנים על ידי מר איסאק טיצינג ושפורסמו עם הערות וביאורים מאת מר אבל רמיזא
טבלה אלפביתית של האנציקלופדיה היפנית
טבלה אלפביתית של צינג -ון-קיין
דוקטור (פירושונים)
האם היית
האם היית הוא סינגל חמישי מתוך האלבום רמזים של הזמרת-יוצרת הישראלית ריטה, שיצא לאור במרץ 2008. השיר נכתב על ידי נועה גולנדסקי, הולחן על ידי רמי קלינשטיין ועובד על ידי עברי לידר, עילי בוטנר, יונתן פריג' ועדיאל גולדשטיין.
ביקורות.
השיר זכה לביקורת חיובית מצד איתי שטרן: "בשיאה של מסיבת העיתונאים המצומצמת...התיישבה ריטה על מדרגות הבית היפואי כשלצידה גיטריסט בלבד, ובלי הקדמה מיותרת החלה לשיר את "האם היית". זו הייתה הפעם השנייה שהצליחה לגרום לי לדמוע באותה שעה. היו אלה קודם כל המילים. הטקסט המצוין שכתבה נועה גולדנסקי, שהצליח לפרום את האהבה הגדולה לכדי רגעים קטנים של חסד...הבחירה הזו, בפריטת גיטרה אקוסטית ומעט קלידים, מצליחה להביא את ריטה למקומות הכי רכים. משהו באותה פינה חמה מאפשר לה להפוך לאישה אחרת, ששואלת בכנות ובאינטימיות עד כמה נס הזוגיות ימשיך ויחזיק מעמד".
קשר הפרוזדור והחדר